දඹුල්ල ක්‍රිකට් ක්‍රීඩාංගනයේ සේවකයින් පිරිසක් ක්‍රීඩාගාරයේ වහලය මත නැඟී පසුගියදා ආරම්භ කළ උපවාසයට සහයෝගය පළකරමින් කොළඹ ආර්.ප්‍රේමදාස ක්‍රීඩාංගනය, සූරියවැව ක්‍රිකට් ක්‍රීඩාංගනය සහ පල්ලේකැලේ ක්‍රිකට් ක්‍රීඩාංගනයේ සේවකයින් මේ වනවිට විරෝධතාවයේ නිරතවනවා.අප වාර්තාකරුවන් පැවසුවේ සූරියවැව සහ පල්ලේකැලේ ක්‍රිකට් ක්‍රීඩාංගනවල සේවකයින් ක්‍රීඩාගාරයේ වහලය මත නැඟ විරෝධතත්වයේ නියැලී සිටින බවයි.වසර 10ක කාලයක් සේවය කල තමන් මෙතෙක් සේවයේ ස්ථිර කිරිමට ශ්‍රී ලංකා ක්‍රිකට් ආයතනය කටයුතු කර නොමැති බව පවසමින් කොන්ත්‍රාත් පදනම මත සේවය කරන කම්කරුවන් 11 දෙනෙකු පසුගියදා දඹුල්ල ක්‍රිකට් ක්‍රීඩාංගනයේ ක්‍රීඩාගාරයේ වහලය මත නැගී උපවාසයක් අරම්භ කළා.පල්ලේකැලේ ක්‍රිකට් ක්‍රීඩාංගන සේවකයින් විරෝධතාවයේ නිරතවනව අයුරු.